Skylink

Skylink je obchodná značka pre českú-slovenskú satelitnú platformu, prevádzkovaná luxemburskou spoločnosťou M7 Group (Canal+ International S.a.r.l.)

Satelitná televízia Skylink umožňuje svojim zákazníkom prijímať stovky televíznych programov. Dekódovacia karta Skylink slúži k sprístupneniu kódovaných programov zo satelitov ASTRA 23,5°E a ASTRA 19,2°E na území Česka a Slovenska. Kódované programy sú zoskupené do programových balíčkov. Na každej dekódovacej karte s registrovanou službou Skylink, pre ktorú je uhradený Servisný poplatok, sú automaticky dostupné balíčky Digital a Digital HD, ktoré obsahujú základné české a slovenské televízne programy a rozhlasové stanice. Ostatné programové balíčky sú platené a je možné si ich predplatiť na ľubovoľné obdobie podľa vlastnej voľby, a to bez zvláštnej zmluvy a záväzkov. Skylink je leadrom v zavádzaní programov vo vysokom rozlíšení HD. Programová ponuka a ďalšie služby satelitnej televízie Skylink sa neustále vyvíjajú a teraz ponúka viac ako 130 programov.

Programové balíčky Skylink

Základné balíčky 
 Smart
 Flexi 7
 Multi
 Kombi
 HD Plus
 Multi HD
 Komplet

Prémiové balíčky 
Ku každému platenému prémiovému balíčku zákazník získa bezplatne  viac ako 50 programov z balíčkov Digital a Digital HD.
 HBO Standard (vrátane HBO GO)
 HBO MaxPack (vrátane HBO GO)
 Mixbox
 CS Film + CS Mini
 Film Europe + CS TV
 Exxtra
 Man-X

Magazín Skylink TV    
Pravidelný magazín Skylink TV vydávaný spoločnosťou Skylink, ktorý vychádza zadarmo každých 14 dní, a je dostupný v papierovej a elektronickej podobe (buď na webe alebo ako aplikácia pre chytré zariadenia). V každom čísle nájdete články o filmoch, populárnych seriáloch, športových prenosoch, dokumentárnych a hudobných programoch, rozprávkach a veľa ďalších. Ďalej obsahuje štrnásťdenný televízny program s užitočnými funkciami. Všetci predplatitelia programov Skylink tu tiež nájdu aktuálne informácie, rady, výhodné ponuky, akcie a súťaže.

Zákaznícka zóna 
Zákaznícka zóna je určená hlavne zákazníkom Skylinku a poskytuje jednoduchý prehľad všetkých aktivovaných služieb a ich administráciu. Zároveň je tu možné online objednávať alebo nakupovať ďalšie služby a produkty. Zákaznícku zónu si môže bezplatne zriadiť každý zákazník a vstupovať do nej s pomocí emailu a hesla alebo čísla dekódovacej karty. Zákaznícka zóna je dostupná z osobných počítačov tiež aj z mobilných zariadení.

Dekódovanie kanálov    
Ako každá satelitná platforma aj Skylink svoje programy kóduje, aby ich zabezpečil pred ilegálnym príjmom. Satelitná platforma Skylink používa kódovací systém Irdeto od rovnomennej spoločnosti. Dekódovacie karty Skylink Standard HD M7 (typ Irdeto) sú k dostaniu u zmluvných partnerov Skylinku.

Karta Next 
Satelitná platforma Skylink ponúka majiteľom kariet Irdeto možnosť poskytnutia druhej (prípadne aj tretej karty) karty za fixný mesačný poplatok, na ktorú je skopírovaná ponuka z hlavnej karty a slúži k príjmu služieb na dvoch (troch) televízoroch nezávisle na sebe. Táto druhá karta však musí byť používaná v rovnakej domácnosti. Ku každej materskej karte je možné objednať maximálne dve karty Skylink NEXT.

Referencie

Externé odkazy 
 www.skylink.sk - oficiální stránky ve slovenštině
 www.skylink.cz - oficiální stránky v češtině
 www.skylink.sk/tv-magazin/ - stánky magazínu

Televízne stanice